
Na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I; v nadaljevanju ZDR-1), pete točke prvega odstavka 76. člena, petega odstavka 77. člena in drugega odstavka 78. člena Zakona o javnih uslužbencih (Uradni list RS, št. 32/25; v nadaljevanju: ZJU)

Republika Slovenija, Upravna enota Škofja Loka, Poljanska cesta 2, 4220 Škofja Loka, 

objavlja prosto delovno mesto za določen čas, za čas opravljanja pripravništva v trajanju devet (9) mesecev.

Svetovalec - pripravnik (šifra DM 202) v Oddelku za matične zadeve, prireditve, orožje in društva 

Kandidati, ki se bodo prijavili na prosto delovno mesto, morajo izpolnjevati naslednje pogoje: 
· končano najmanj: 16201 Specialistično izobraževanje po višješolski izobrazbi (prejšnje)/specializacija po višješolski izobrazbi (prejšnja), 16202 Visokošolsko strokovno izobraževanje (prejšnje)/visokošolska strokovna izobrazba (prejšnja), 16203 Visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), 16204 Visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
· znanje slovenskega jezika
· državljanstvo Republike Slovenije;
· ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno z 2. členom Pravilnika o pripravništvu v državni upravi in upravah lokalnih skupnosti (Uradni list RS, št. 92/25; v nadaljevanju Pravilnik) ter prvim in drugim odstavkom 117. člena ZJU je pripravnik oseba, ki nima ustreznih predpisanih delovnih izkušenj v skladu z zakonom in prvič sklene pogodbo o zaposlitvi, ustrezno ravni njene strokovne izobrazbe, z namenom, da se usposobi za samostojno opravljanje dela. Za pripravnika se šteje tudi oseba, ki sklene delovno razmerje in se usposablja za samostojno opravljanje dela, če je bila predhodno že zaposlena in še ni končala pripravniške dobe ali si ni pridobila dovolj ustreznih delovnih izkušenj za zasedbo delovnega mesta, ustreznega ravni njene izobrazbe. 
Pripravnik se sprejme v delovno razmerje za določen čas, za čas trajanja pripravniške dobe.

Izbrani kandidat se bo usposabljal za opravljanje dela na uradniškem delovnem mestu z naslednjimi nalogami:

· vodenje in odločanje v zahtevnih upravnih postopkih na I. stopnji,
1. opravljanje drugih upravnih nalog podobne zahtevnosti,	
1. samostojno oblikovanje manj zahtevnih gradiv s predlogi ukrepov,		
1. zbiranje, urejanje in priprava podatkov za oblikovanje zahtevnejših gradiv,

pomoč pri pripravi osnutkov predpisov in drugih zahtevnejših gradiv
1. izdajanje potrdil iz evidenc oziroma o dejstvih, o katerih UE ne vodi evidence, pa zakon določa izdajo potrdila o dejstvu,
1. opravljanje drugih nalog po nalogu vodje oddelka, sektorja ali načelnika.

Za delo na uradniških delovnih mestih je potrebna visoka raven aktivnega obvladanja slovenščine (drugi odstavek 3. člena Uredbe o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil (Uradni list RS, št. 22/08).

Kandidat vloži prijavo na priloženem obrazcu, ki je sestavni del javne objave in mora vsebovati:
1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata, da v skladu z 2. členom Pravilnika ter prvim in drugim odstavkom 117. člena ZJU izpolnjuje pogoje za zasedbo objavljenega pripravniškega delovnega mesta;
3. pisno izjavo kandidata, da: 
· je državljan Republike Slovenije;
· ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
· zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
4. pisno izjavo, da za namen postopka zaposlitve dovoljuje Upravni enoti Škofja Loka pridobitev podatkov o izpolnjevanju pogojev za zasedbo delovnega mesta iz uradnih evidenc;
5. [bookmark: _Hlk89935838]izjavo kandidata, da je seznanjen in dovoljuje, da bo Upravna enota Škofja Loka podatke, ki jih je kandidat navedel v prijavi za prosto delovno mesto, obdelovala za namen izvedbe javne objave.


Skladno s četrtim odstavkom 28. člena ZDR-1 lahko delodajalec pri zaposlovanju preizkusi znanja in sposobnosti kandidatov za opravljanje dela, za katero se sklepa pogodba o zaposlitvi. Upravna enota ima (ob upoštevanju zakonskih prepovedi) pravico do proste odločitve, s katerim kandidatom, ki izpolnjuje pogoje za opravljanje dela, bo sklenila pogodbo o zaposlitvi za določen čas (24. člen ZDR-1).

Z izbranim kandidatom bomo delovno razmerje sklenili za določen čas, za čas pripravništva, za čas devet (9) mesecev, s polnim delovnim časom. 

Izbrani kandidat ne bo imenovan v naziv, delo bo opravljal na delovnem mestu svetovalec, pravice oziroma dolžnosti pa mu bodo določene glede na uradniški naziv svetovalec III. V okviru upravnega organa pripravniku zagotavljamo mentorja in dodatno podporo drugih sodelavcev/sodelavk, ki bodo pripravnika usmerjali in mu pomagali pri pridobivanju novih znanj in veščin.

Skladno s 23. členom Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT; v nadaljevanju: ZSTSPJS) se pripravniku določi osnovna plača na podlagi uvrstitve delovnega mesta, na katerem lahko pripravnik delo opravlja neposredno po opravljenem pripravništvu oziroma izpitu, določenem po posebnih predpisih, in sicer tako, da je njegova osnovna plača za čas pripravništva za štiri plačne razrede nižja od osnovne plače tega delovnega mesta oziroma naziva. Osnovni plačni razred delovnega mesta svetovalec je 17. plačni razred. Za delovno mesto svetovalec - pripravnik pa to pomeni uvrstitev v 13. plačni razred, kar je 1.803,85 EUR bruto, pri čemer pravico do izplačila osnovne plače pridobi postopno, na način iz 3. točke prvega odstavka 101. člena ZSTSPJS. 

Izbran kandidat bo delo opravljal v prostorih Upravne enote Škofja Loka, Poljanska cesta 2, 4220 Škofja Loka ter na drugih lokacijah, kjer se izvajajo naloge upravne enote.

Kandidat vloži prijavo v pisni obliki na priloženem obrazcu za zaposlitev, ki jo pošlje v zaprti ovojnici z označbo: «javna objava za delovno mesto svetovalec – pripravnik« na naslov: Upravna enota Škofja Loka, Poljanska cesta 2, 4220 Škofja Loka, in sicer v roku 3 dni po objavi (do vključno 11. 9. 2026) na osrednjem spletnem mestu državne uprave GOV.SI in Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: ue.skofjaloka@gov.si, pri čemer veljavnost prijave ni pogojena z elektronskim podpisom. 

Neizbrani kandidati bodo o izboru pisno obveščeni najkasneje v osmih dneh po zaključenem postopku izbire, in sicer po elektronski poti na elektronski naslov, o katerem je kandidat seznanil delodajalca za namen obveščanja.

Informacije o delovnem področju in o objavi prostega delovnega mesta posreduje Marija Likar, tel. 04 55 50 123.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.



						Primož Bučan
						v. d. načelnika



Priloga:
- obrazec za prijavo

Objaviti:
· na portalu GOV.SI
· na portalu Zavoda RS za zaposlovanje
	2/2
image1.jpeg
REPUBLIKA SLOVENIJA
UPRAVNA ENOTA SKOFJA LOKA




